****

**แผนป้องกันปราบปรามการทุจริตและประพฤติมิชอบ**

**ระยะ 5 ปี (พ.ศ. 2560-2564**)

**ของ**

**องค์การบริหารส่วนตำบลยางหวาย**

**อำเภอคอนสวรรค์ จังหวัดชัยภูมิ**

**ประกาศองค์การบริหารส่วนตำบลยางหวาย**

**เรื่อง ประกาศใช้แผนป้องกันปราบปรามการทุจริตและประพฤติมิชอบ**

**ระยะ 5 ปี (พ.ศ. 2560-2564)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลยางหวาย ได้จัดทำแผนป้องกันปราบปรามการทุจริตและประพฤติ มิชอบ ระยะ 5 ปี (พ.ศ. 2560-2564) ขององค์การบริหารส่วนตำบลยางหวาย เพื่อให้การดำเนินงานสอดคล้องกับตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ องค์การบริหารส่วนตำบลยางหวาย จึงได้จัดทำมาตรการแนวทางการป้องกันและแก้ไขปัญหาการทุจริตประพฤติมิชอบระยะ 5 ปี (พ.ศ. 2560-2564) ขององค์การบริหารส่วนตำบลยางหวาย และเพื่อให้ทุกหน่วยงานในองค์การบริหารส่วนตำบลยางหวาย ใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลยางหวาย ต่อไป

เพื่อเป็นการเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติ

ข้อมูลข่าวสารราชการ พ.ศ. 2540 และกฎหมายที่เกี่ยวข้อง องค์การบริหารส่วนตำบลยางหวาย จึงขอประชาสัมพันธ์แผนป้องกันปราบปรามการทุจริตและประพฤติมิชอบระยะ 5 ปี (พ.ศ. 2560-2564) ขององค์การบริหารส่วนตำบลยางหวาย รายละเอียดปรากฏตามเอกสารแนบท้ายประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ 20 เดือน มีนาคม พ.ศ. 2560



 (นายชูศักดิ์ ชัยจำรัส)

นายกองค์การบริหารส่วนตำบลยางหวาย

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการ

พัฒนาศักยภาพและขีดสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมือง การปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียม ที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบ การบริหารจัดการ และการพัฒนาคนควบคู่ไปพร้อมกัน ๆ กัน โดยการปลูกฝังความซื่อสัตย์สุจริต รับผิดชอบ มีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า

เพื่อให้การดำเนินการดังกล่าว บรรลุผลได้อย่างเป็นรูปธรรม องค์การบริหารส่วนตำบล

ยางหวาย จึงได้จัดทำแผนป้องกันปราบปราบการทุจริตและประพฤติมิชอบระยะ 5 ปี (พ.ศ. 2560-2564) ขององค์การบริหารส่วนตำบลยางหวาย ขึ้น เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบล ยางหวาย ให้บรรลุเป้าหมายและผลสัมฤทธิ์ตามวิสัยทัศน์กำหนดไว้ องค์การบริหารส่วนตำบลยางหวาย

องค์การบริหารส่วนตำบลยางหวาย

**สารบัญ**

**เรื่อง หน้า**

**คำนำ**

**สารบัญ**

**แผนป้องกันปราบปรามการทุจริตและประพฤติมิชอบ** 1

หลักการและเหตุผล 1

วิสัยทัศน์ 1

พันธกิจ 1

ยุทธศาสตร์ที่ 1 2

ยุทธศาสตร์ที่ 2 3

ยุทธศาสตร์ที่ 3 4

ยุทธศาสตร์ที่ 4 4

**รายละเอียดโครงการ/กิจกรรมแต่ละยุทธศาสตร์**

ยุทธศาสตร์ที่ 1 5

ยุทธศาสตร์ที่ 2 6

ยุทธศาสตร์ที่ 3 7

ยุทธศาสตร์ที่ 4 8

ภาคผนวก

**แผนป้องกันปราบปรามการทุจริตและประพฤติมิชอบระยะ 5 ปี (พ.ศ. 2560-2564)**

**ขององค์การบริหารส่วนตำบลยางหวาย**

**หลักการเหตุผล**

ตามคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์ จันทรโอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบ เป็นไปอย่างมีประสิทธิภาพ องค์การบริหารส่วนตำบลยางหวาย จึงได้จัดทำแผนป้องกันปราบปรามการทุจริตและประพฤติมิชอบระยะ 5 ปี (พ.ศ. 2560-2564) ขององค์การบริหารส่วนตำบลยางหวาย และเพื่อให้ทุกหน่วยงานในองค์การบริหารส่วนตำบลยางหวาย ใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลยางหวาย ทั้งนี้ได้มุ่งเน้นให้การดำเนินการป้องกันปราบปรามการทุจริตและประพฤติมิชอบ ขององค์การบริหารส่วนตำบลยางหวาย เป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖

**วิสัยทัศน์**

“องค์การบริหารส่วนตำบลยางหวาย ยึดหลักธรรมาภิบาล ประสาน ป้องกัน และปราบปรามการทุจริตมิชอบ”

**พันธกิจ ( Mission )**

1. เสริมสร้างจิตสำนึกและค่านิยม ในการปฏิบัติหน้าที่ ให้กับเจ้าหน้าที่ขององค์การบริหารส่วนตำบล ยางหวาย ยึดหลักธรรมาภิบาล

2. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลยางหวาย

3. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

4. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลยางหวาย ให้มีความเข้มแข็งและมีประสิทธิภาพ

5. ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลยางหวาย

-2-

**ยุทธศาสตร์ว่าด้วยการป้องกันและปราบปรามการทุจริต**

**ขององค์การบริหารส่วนตำบลยางหวาย**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานขององค์การบริหารส่วนตำบลยางหวายบริหารงานตามหลักธรรมาภิบาล**

**วัตถุประสงค์**

เพื่อส่งเสริม เสริมสร้าง จิตสำนึกและค่านิยม ให้ทุกหน่วยงานขององค์การบริหารส่วนตำบลยางหวายบริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบขององค์การบริหารส่วนตำบลยางหวาย รวมทั้งการรณรงค์ เผยแพร่ ประชาสัมพันธ์ ให้ทุกหน่วยงาน มีวินัย เคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา ตลอดจน เป็นการวางรากฐานในการป้องกันและปราบปรามการทุจริตขององค์การบริหารส่วนตำบลยางหวาย ได้อย่างมีประสิทธิภาพ

**มาตรการ/แนวทางดำเนินงาน**

1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหน่วยงาน

2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

2.1 ส่งเสริมให้เจ้าหน้าที่ขององค์การบริหารส่วนตำบลยางหวาย มีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

2.2 ส่งเสริมให้เจ้าหน้าที่ขององค์การบริหารส่วนตำบลยางหวาย ได้ประพฤติปฏิบัติตนตามมาตรฐานทางคุณธรรมและจริยธรรม

2.3 ควบคุม กากับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลยางหวาย ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต โดยให้ยึดถือเป็นค่านิยมกระแสหลักของชาติ

3.1 ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลยางหวาย ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

3.2 รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตขององค์การบริหารส่วนตำบลยางหวาย

3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตขององค์การบริหารส่วนตำบลยางหวาย

-3-

**ยุทธศาสตร์ที่ 2 บูรณาการระหว่างหน่วยงานในการป้องกันและและแก้ไขปัญหาการทุจริตและประพฤติมิชอบ**

**วัตถุประสงค์**

เพื่อประสานความร่วมมือระหว่างหน่วยงานขององค์การบริหารส่วนตำบลยางหวายในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลยางหวายเสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

1. บูรณาการระหว่างหน่วยงานภายในองค์การบริหารส่วนตำบลยางหวายกับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ

1.1 ประสานความร่วมมือทางด้านข้อมูลและการปฏิบัติงานระหว่างองค์การบริหารส่วนตำบลยางหวายกับองค์กรทุกภาคส่วน

1.2 ให้มีการจัดตั้ง “ศูนย์การข่าวกลาง” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตขององค์การบริหารส่วนตำบลยางหวายตลอดจนการเชื่อมโยง แลกเปลี่ยนข้อมูลข่าวสารด้านการทุจริต หรือประพฤติมิชอบในองค์การบริหารส่วนตำบลยางหวายจากทุกหน่วยงาน เพื่อนำไปประมวล วิเคราะห์ เพื่อใช้ในการป้องกันและปราบปรามการทุจริตภาครัฐ

1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็ง และเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

1.4 ส่งเสริม สนับสนุนให้ มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลยางหวายโดยให้มีเว็บบอร์ดเพื่อติดต่อสื่อสารระหว่างกัน

2. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลยางหวาย

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในองค์การบริหารส่วนตำบลยางหวาย

2.2 สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการรับรู้และการเข้าถึงข้อมูลข่าวสาร

2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน

2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือเพื่อการป้องกันและปราบปรามการทุจริตในองค์การบริหารส่วนตำบลยางหวาย

-4-

**ยุทธศาสตร์ที่ 3 เสริมสร้างความเข้มแข็งในการป้องกันและและแก้ไขปัญหาการทุจริตและประพฤติมิชอบขององค์การบริหารส่วนตำบล**

**วัตถุประสงค์**

มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ/แนวทางดำเนินงาน**

1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

1.1 ให้ทุกหน่วยงานในองค์การบริหารส่วนตำบลยางหวายที่มีพันธกิจด้านการป้องกันและปราบปรามการทุจริต มีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

1.2 ให้หน่วยงานในองค์การบริหารส่วนตำบลยางหวาย สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

1.3 สนับสนุนให้มีการตรวจสอบและถ่วงดุลการใช้อำนาจระหว่างหน่วยงานขององค์การบริหารส่วนตำบล ยางหวายด้วยกันเอง

1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการ ปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่อง และเป็นธรรม

2. สร้างกลไกความร่วมมือระหว่างองค์การบริหารส่วนตำบลยางหวายกับภาคเอกชนให้มีศักยภาพในการป้องกันและปราบปรามการทุจริต

2.1 วางแนวทางและส่งเสริมบทบาทความร่วมมือระหว่างองค์การบริหารส่วนตำบลยางหวายกับ ภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริต

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลยางหวาย**

**วัตถุประสงค์**

มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ/แนวทางดำเนินงาน**

1 พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกัน และปราบปรามการทุจริตทั้งในและต่างประเทศเพื่อให้มีความเชี่ยวชาญเฉพาะด้านวิชาชีพ

1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ ตลอดจนให้มีการศึกษาตัวอย่างกรณี (case study)

-5-

**ยุทธศาสตร์ที่ 1 เสริมสร้างจิตสำนึก ค่านิยมให้ทุกหน่วยงานขององค์การบริหารส่วนตำบลยางหวายปฏิบัติงานตามหลักธรรมาภิบาล**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****2560** | **ปี****2561** | **ปี****2562** | **ปี****2563** | **ปี****2564** |
| 1. แนวทางส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง  | 1. โครงการฝึกอบรมให้ความรู้เข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรขององค์การบริหารส่วนตำบลยางหวาย | - | - | - | - | - | ไม่ใช่งบประมาณ |
| 2. แนวทางส่งเสริมให้บุคลากรทุกระดับได้เรียนรู้และปฏิบัติ งานตามหลักธรรมาภิบาล  | 1. โครงการอบรมให้ความรู้ ความเข้าใจการปฏิบัติงานตามหลักธรรมมาภิบาล2. โครงการจัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง | - | - | - | - | - | ไม่ใช่งบประมาณ |
| 3. แนวทางส่งเสริมค่านิยมการยกย่องและเชิดชูความดี ความซื่อสัตย์สุจริต  | 1. โครงการประกวดคำขวัญ บทความด้านการป้องกันการทุจริต | - | - | - | - | - | ไม่ใช่งบประมาณ |

-6-

**ยุทธศาสตร์ที่ 2 บูรณาการระหว่างหน่วยงานในการป้องกันและและแก้ไขปัญหาการทุจริตและประพฤติมิชอบ**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****2560** | **ปี****2561** | **ปี****2562** | **ปี****2563** | **ปี****2564** |
| 1. แนวทางบูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ  | 1. โครงการรับฟังความคิดเห็นเวทีประชาคม | - | - | - | - | - | ไม่ใช่งบประมาณ |
| 2. โครงการจัดทำตู้ ปณ. และเว็ปไซด์ แจ้งเหตุทุจริต | - | - | - | - | - | ไม่ใช่งบประมาณ |
| 3. โครงการจัดทำตู้รับฟังความคิดเห็นและแจ้งเหตุทุจริต ตามหมู่บ้าน | - | - | - | - | - | ไม่ใช่งบประมาณ |
| 4. โครงการจัดตั้งศูนย์รับเรื่องราวร้องทุกข์และศูนย์ ดำรงธรรม | - | - | - | - | - | ไม่ใช่งบประมาณ |
| 2. แนวทางส่งเสริมการมีส่วนร่วมของประชาชน  | 1. โครงการจัดตั้งเครือข่ายการป้องกันและเฝ้าระวังการทุจริตระหว่างชุมชนและองค์การบริหารส่วนตำบล ยางหวาย | - | - | - | - | - | ไม่ใช่งบประมาณ |
| 2. โครงการจัดกิจกรรมรณรงค์ด้านการทุจริต | - | - | - | - | - | ไม่ใช่งบประมาณ |
| 3. แต่งตั้งประชาชนร่วมเป็นคณะกรรมการในการดำเนินงานต่าง ๆ ขององค์การบริหารส่วนตำบล ยางหวาย | - | - | - | - | - | ไม่ใช่งบประมาณ |
| 4. โครงการฝึกอบรมให้ความรู้ในการตรวจสอบและแจ้งข่าวการทุจริตแก่ประชาชน | - | - | - | - | - | ไม่ใช่งบประมาณ |

-7-

**ยุทธศาสตร์ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลยางหวาย**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****2560** | **ปี****2561** | **ปี****2562** | **ปี****2563** | **ปี****2564** |
| 1. แนวทางจัดทำระบบตรวจสอบ ควบคุมและถ่วงดุลให้เหมาะสม | 1. โครงการกิจกรรมตรวจสอบติดตาม ประเมินผล การควบคุมภายใน | - | - | - | - | - | ไม่ใช่งบประมาณ |
| 2. โครงการจัดกิจกรรมลดความเสี่ยงในการจัดซื้อ จัดจ้าง | - | - | - | - | - | ไม่ใช่งบประมาณ |
| 3. กิจกรรมเผยแพร่ข้อมูลข่าวสารราคากลาง ทางประกาศและเว็ปไซต์ | - | - | - | - | - | ไม่ใช่งบประมาณ |
| 4. จัดทำแผนการจัดซื้อจัดจ้างแผนการใช้จ่ายเงิน และเผยแพร่ให้ประชาชนทราบ | - | - | - | - | - | ไม่ใช่งบประมาณ |
| 2. แนวทางสร้างกลไกความร่วมมือระหว่างหน่วยงานกับภาคเอกชน | 1. โครงการจัดตั้งศูนย์ข้อมูลข่าวสาร | - | - | - | - | - | ไม่ใช่งบประมาณ |
| 2. จัดโครงการองค์การบริหารส่วนตำบลสื่อมวลชน  | - | - | - | - | - | ไม่ใช่งบประมาณ |

-8-

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบขององค์การบริหารส่วนตำบลยางหวาย**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี****2560** | **ปี****2561** | **ปี****2562** | **ปี****2563** | **ปี****2564** |
| 1. แนวทางพัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบ | 1. จัดส่งเจ้าหน้าที่ของ อบต.เข้าอบรมหลักสูตรการป้องกันและปราบปรามการทุจริต | - | - | - | - | - | ไม่ใช่งบประมาณ |
| 2. จัดทำศูนย์ข้อมูลความรู้กลางด้านการป้องกันและปราบปรามการทุจริต | - | - | - | - | - | ไม่ใช่งบประมาณ |

**ภาคผนวก**

**คำสั่งองค์การบริหารส่วนตำบลยางหวาย**

**ที่ 80 / 2560**

**เรื่อง แต่งตั้งคณะกรรมการจัดทำแผนป้องกันปราบปรามการทุจริตและประพฤติมิชอบ**

**ระยะ 5 ปี (พ.ศ. 2560-2564) ขององค์การบริหารส่วนตำบลยางหวาย**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่องค์การบริหารส่วนตำบลยางหวาย ได้ลงนามสัตยาบันร่วมกับทุกภาคส่วนเพื่อร่วมกันสร้าง “จังหวัดใสสะอาด อำเภอใสสะอาด และองค์กรปกครองส่วนท้องถิ่นใสสะอาด” โดยกลไกประชารัฐ จังหวัดชัยภูมิ ตามนโยบายของรัฐบาลในการส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ

เพื่อให้การจัดทำแผนป้องกันปราบปรามการทุจริตและประพฤติมิชอบระยะ 5 ปี (พ.ศ. 2560- 2564) ขององค์การบริหารส่วนตำบลยางหวาย เป็นไปตามวัตถุประสงค์ จึงแต่งตั้งคณะกรรมการการจัดทำแผนป้องกันและปราบปรามการทุจริตและประพฤติมิชอบระยะ 5 ปี (พ.ศ. 2560-2564) ประกอบด้วย

1. นางลักษณา หิรัญวรรณ ตำแหน่ง ปลัด อบต.ยางหวาย ประธานกรรมการ
2. นายนิรัญ ประสานศักดิ์ ตำแหน่ง ผู้อำนวยการกองช่าง กรรมการ
3. นางสาวสมัย จันทนิจ ตำแหน่ง ผู้อำนวยการกองคลัง กรรมการ
4. นางณัฏฐพัชร์ ศุภซื่อสงวน ตำแหน่ง หัวหน้าสำนักปลัด กรรมการ
5. นางเพ็ญจันทร์ วิเศษแสง ตำแหน่ง ผอ.กองสวัสดิการสังคม กรรมการ
6. นางสาวปรียาภรณ์ สัตย์ธรรม ตำแหน่ง นักวิเคราะห์นโยบายและแผน กรรมการ/เลขานุการ

ให้คณะกรรมการที่ได้รับแต่งตั้ง มีหน้าที่ พิจารณา กลั่นกรอง ศึกษาข้อมูล นำมากำหนดเป็น

จัดทำแผนการป้องกันและปราบปรามการทุจริต มิชอบ ประจำปีงบประมาณ พ.ศ. 2560 ขององค์การบริหารส่วนตำบลยางหวาย เพื่อใช้เป็นแนวทางในการการปฏิบัติงานต่อไป

สั่ง ณ วันที่ 20 เดือน มีนาคม พ.ศ. 2560

 

(นายชูศักดิ์ ชัยจำรัส)

นายกองค์การบริหารส่วนตำบลยางหวาย